జార్ఖండ్ క్రికెట్ జట్టు

జార్ఖండ్ క్రికెట్ జట్టు జార్ఖండ్ రాష్ట్రానికి చెందిన ఫస్ట్-క్లాస్ క్రికెట్ జట్టు.    పాత రాష్ట్రమైన బీహార్‌ను జార్ఖండ్, బీహార్ రాష్ట్రాలుగా విభజించినప్పుడు, జార్ఖండ్ జట్టును స్థాపించారు.

చరిత్ర 
జార్ఖండ్ స్టేట్ క్రికెట్ అసోసియేషన్‌ను 2000 నవంబరు 15 న స్థాపించారు. రాజ్‌కోట్‌లోని మాధవరావు సింధియా క్రికెట్ గ్రౌండ్‌లో 2004/05 రంజీ ట్రోఫీలో సౌరాష్ట్రపై 2004 నవంబరు లో జట్టు తొలి ఫస్ట్-క్లాస్ మ్యాచ్‌ ఆడింది. ఆ మ్యాచ్ డ్రా అయింది. 

ఇండోర్‌లోని హోల్కర్ క్రికెట్ స్టేడియంలో గుజరాత్‌తో జరిగిన మ్యాచ్‌లో గెలిచి 2010/11 విజయ్ హరారే ట్రోఫీని జట్టు గెలుచుకుంది. 

2021లో జార్ఖండ్ తొలి ఇన్నింగ్స్‌లో 9 వికెట్ల నష్టానికి 422 పరుగులు చేసింది. భారత్‌లో 50 ఓవర్ల దేశీయ క్రికెట్‌లో ఇదే అత్యధిక స్కోరు.  2022 మార్చిలో 2021-22 రంజీ ట్రోఫీలో నాగాలాండ్‌తో జరిగిన ప్రిలిమినరీ క్వార్టర్-ఫైనల్ మ్యాచ్‌లో జార్ఖండ్, 880 పరుగులు చేసి, ఫస్ట్-క్లాస్ క్రికెట్ మ్యాచ్‌లో తమ అత్యధిక జట్టు టోటల్‌ను నమోదు చేసింది. రంజీ ట్రోఫీలో ఇది నాల్గవ అత్యధిక జట్టు స్కోరు.

ప్రముఖ ఆటగాళ్లు 
భారతదేశం తరపున టెస్ట్ క్రికెట్ ఆడిన జార్ఖండ్ ఆటగాళ్ళు. బ్రాకెట్లలో తొలి మ్యాచ్ ఆడిన సంవత్సరం:

 మహేంద్ర సింగ్ ధోని (2005)
 వరుణ్ ఆరోన్ (2011)
 షాబాజ్ నదీమ్ (2019)
 ఇషాన్ కిషన్ (2021)

భారతదేశం తరపున వన్‌డేలు ఆడిన (కానీ టెస్ట్ క్రికెట్ ఆడని) జార్ఖండ్ ఆటగాళ్ళు. బ్రాకెట్లలో తొలి మ్యాచ్ ఆడిన సంవత్సరం:

 సౌరభ్ తివారీ (2010)

దేశీయ స్థాయిలో ప్రముఖ ఆటగాళ్లు:

 ఇషాంక్ జగ్గీ
 రాహుల్ శుక్లా

ప్రస్తుత స్క్వాడ్ 
అంతర్జాతీయ పోటీల్లో ఆడిన ఆటగాళ్ల పేర్లను బొద్దుగా చూపించాం

కోచింగ్ సిబ్బంది 

 ప్రధాన కోచ్ :- ఎస్.ఎస్.రావు
 అసిస్టెంట్ కోచ్ :- సతీష్ సింగ్

ఇవి కూడా చూడండి 

 బీహార్ క్రికెట్ జట్టు

మూలాలు 

భారతదేశం లోని దేశీయ క్రికెట్ జట్లు